पाएं अपने शहर की ताज़ा ख़बरें और फ्री ई-पेपरडाउनलोड करें
पिछले चार महीनों से कोरोना के मामले महीना दर महीना लगातार बढ़ने के बाद अब अप्रैल में कुछ कम हुए हैं। अप्रैल में मिले नए पॉजिटिव मार्च में मिले मरीजों के मुकाबले लगभग आधे हैं और मौतें भी कम हुई हैं। लेकिन इसके बावजूद खतरा अभी टला नहीं है। देश व प्रदेश में कोरोना की नई लहर जारी है और ऐसे में जिले में लोगों को अब भी बचकर रहने की जरूरत है, ताकि जिला तीसरी लहर से बचा रहे। मौत के आंकड़ों की बात करें तो अक्टूबर से लेकर फरवरी तक के पांच महीनों में जिले में 65 मौतें हुई थीं लेकिन मार्च में जिले ने कोरोना की नई पीक देखी और मार्च में 82 मौतें हुई। यही नहीं मार्च के शुरुआती दिनों में एक्टिव मरीज 1000 के ऊपर तक पहुंच गए थे। लेकिन अप्रैल में अब धीरे-धीरे मामले कम होने शुरू हुए हैं और एक्टिव केस भी कम हुए हैं।
रिकवरी रेट 91 व डेथ रेट 2.75 प्रतिशत
बता दें कि अक्टूबर में 284, नवंबर में 278, दिसंबर में 218 मरीज िमले थे। जनवरी में बढ़कर 267 हो गए, फरवरी में 1459 और फिर मार्च में सबसे अधिक 3144 मामले मिले थे। अप्रैल में 1526 मरीज अब तक एक महीने में मिला दूसरा सबसे बड़ा आंकड़ा है। मामलों की औसत की बात करें तो अक्टूबर से जनवरी तक जहां हर रोज औसतन 7 से 9 मामले मिल रहे थे, वहीं फरवरी में औसतन 52, तो अब मार्च में औसतन हर रोज 100 मामले मिले हैं। अप्रैल में औसत 50 मामले मिले हैं। अक्टूबर से लेकर फरवरी तक 65 मौतें हुई, मार्च में 82 मौतें हुई थीं, अप्रैल में 49 की मौत हुई है। सेहत विभाग के अधिकारियों का कहना है कि कोरोना का खतरा अभी खत्म नहीं हुअा है। ऐसे में मास्क जरूर पहनें। जिले में अप्रैल में 1526 मरीज मिले, लेकिन साथ ही 1557 मरीज ठीक भी हुए हैं। इसलिए जिले में रिकवरी रेट एक बार फिर बढ़ने लगा है। मार्च के पहले सप्ताह में रिकवरी रेट 73 प्रतिशत के आसपास था, लेकिन अब ये फिर 91 प्रतिशत तक पहुंच गया है और जिले में कुल 8059 मरीज अब तक ठीक हो चुके हैं। डेथ रेट 2.75 पर है, जोकि राष्ट्रीय औसत से अधिक है।
पिछले छह महीनों में कोविड-19 की चाल
महीना मरीज मौतें अक्टूबर 284 16 नवंबर 278 10 दिसंबर 218 10 जनवरी 278 09 फरवरी 1459 20 मार्च 3144 82 अप्रैल 1526 49
51 नए पॉजिटिव
नवांशहर| जिले में शनिवार को कोरोना के 51 नए मामले रिपोर्ट हुए हैं। इन 51 नए मामलों के साथ जिले में अब तक कुल मरीजों की संख्या 8826 पर पहुंच गई है। शनिवार को 73 मरीज ठीक भी हुए हैं और एक्टिव मामले कम होकर 548 रह गए हैं। जिले में अब तक कुल 243 मौतें हुई हैं। शनिवार को 1947 सैंपल लिए गए। अब तक एक लाख 91 हजार के पार पहुंच चुकी है। ब्लॉक वाइज मामलों की बात करें तो बलाचौर में 19, नवांशहर में 10, सड़ोया में 7, मुज्जफरपुर में 6, सुज्जों में 5, मुकंदपुर व राहों में दो-दो मामले रिपोर्ट हुए हैं। सिविल सर्जन डॉ. जीएस कपूर ने कोरोना के बढ़ते मामलों को देखते लोगों को कोरोना प्रोटोकॉल के नियमों का पालन करने और बेवजह घरों से बाहर न निकलने की अपील की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva kas_Deva hin_Deva hin_Deva bho_Deva kas_Deva hin_Deva zho_Hant eng_Latn